สแลมดังก์

**สแลมดังก์**  () () เป็นการ์ตูนญี่ปุ่นแนวกีฬาที่เขียนและวาดภาพประกอบโดยทาเกฮิโกะ อิโนอูเอะ ตีพิมพ์ลงในนิตยสารโชเน็งของสำนักพิมพ์ชูเอชะ *[[โชเน็งจัมป์รายสัปดาห์]]* ตั้งแต่เดือนตุลาคม ค.ศ. 1990 ถึงมิถุนายน ค.ศ. 1996 โดยมีการรวมเล่ม (*[[ทังโกบง]]*) จำนวน 31 เล่มจบ บอกเล่าเรื่องราวของทีมบาสเก็ตบอลจากโรงเรียนมัธยมโชโฮคุในเขตโชนันของญี่ปุ่น

## เนื้อเรื่อง
ซากุรางิ ฮานามิจิ นักเรียนนักเลงที่ถูกผู้หญิงที่ตัวเองจีบ หักอกมาแล้วกว่า 50 ครั้ง และเมื่อได้เข้าเรียนที่โรงเรียนมัธยม โชโฮคุ ก็ได้พบเจอสาวงามนาม อาคางิ ฮารุโกะ และได้ตกหลุมรักทันทีที่เห็น เพื่อต้องการชนะใจเธอ ซากุรางิ จึงต้องสมัครเข้าชมรมบาสเกตบอลจากการชักชวนของเธอเพราะฮารุโกะชื่นชอบบาสเกตบอลเป็นพิเศษ โดยในทีมบาสเกตบอลนี้ มีพี่ชายของฮารุโกะเป็นกัปตันทีมชื่อว่า อาคางิ ทาเคโนริ และยังมีโค้ชระดับตำนานในวงการ์บาสเกตบอลญี่ปุ่นชื่อ อาจารย์ อันไซ เป็นผู้ฝึกสอนอยู่ในทีม และเมื่อซากุรางิฝึกพื้นฐานทางบาสเกตบอลอยู่ทุกวันๆ ก็เริ่มเบื่อ อาคางิ จึงได้ฝึกการรีบาวด์ (Rebound) ลูกและการชูตแบบเลย์อัพ (Layup)

และการฝึกนั้นเองทำให้ซากุรางิเป็นอัจฉริยะทางการรีบาวด์ไป แต่ความรักของซากุรางิก็มีอุปสรรคเมื่อในทีมบาสเกตบอลโรงเรียนโชโอคุมีนักบาสเกตบอลหน้าใหม่เรียนปีเดียวกับซากุรางิชื่อ รุคาว่า คาเอเดะ และรุคาว่าเองก็มีความสามารถทางบาสเกตบอลขั้นอัจฉริยะในทุกด้าน ซึ่งฮารุโกะก็ตกหลุมรักรุคาว่าทันที่เมื่อซากุรางิเห็นดังนั้นจึงคิดเอาชนะรุคาว่าเรื่อยมาแต่ไม่เคยชนะได้แม้แต่ครั้งเดียว และเมื่อการแข่งขั้นใกล้จะเริ่มขึ้นก็มีสมาชิกเก่าที่เจ็บและลาออกไปกลับเข้าทีม ซึ่งมีตัวจริงของทีมอยู่ 2 คนคือ มิยางิ เรียวตะ และ มิสึอิ ฮิซาชิได้เข้าร่วมทีมอีกครั้ง ทั้ง5คนและทีมโรงเรียนโชโฮคุได้แข่งขันบาสเกตบอลระดับจังหวัดก็ชนะมาตลอดจนถึงวันที่ต้องแข่งกับโรงเรียนสาธิตไคนันซึ่งเป็นแชมป์ระดับจังหวัดมาหลายสมัยและเข้าแข่งขันระดับประเทศมาหลายครั้งแล้ว สุดท้ายทีมของซากุรางิก็พ่ายแพ้ไป จึงทำให้นัดสุดท้ายที่เจอกับทีมอริเก่าอย่างโรงเรียนเรียวนันที่เอาชนะทีมของซากุรางิในตอนแข่งขันซ้อม

ทีมของซากุรางิต้องชนะเท่านั้นโดยมีการแข่งขันระดับประเทศเป็นเดิมพัน และการแข่งขันครั้งนี้ทีมของซากุรางิก็เป็นฝ่ายชนะได้เข้าร่วมการแข่งขันระดับประเทศในที่สุด และในการแข่งขันระดับประเทศนี้ทีมโรงเรียนโชโฮคุก็เจอคุ่แข่งเก่งกาจมากก็สามารถผ่านไปได้โดยในที่สุดก็ผ่านเข้าไปเจอยอดทีมแห่งวงการบาสเกตบอลมัธยมปลาย โรงเรียนเทคโนฯ ซังโน โดยตลอดเกมการแข่งขันนั้นสู่สีมากและชัยชนะก็เป็นของโรงเรียนโชโฮคุโดยชัยชนะครั้งนี้เกิดขึ้นในวินาทีสุดท้ายในการแข่งขัน จากการร่วมมือกันระหว่างซากุรางิและรุคาว่าที่ไม่เคยส่งบอลให้กันเลยแม้แต่ตอนซ้อมก็ไม่ร่วมมือกัน แต่จากการร่วมมือกันครั้งเดียวทำให้ทีมโชโฮคุชนะราชาบาสเกตบอลมัธยมปลายไปได้ แต่แล้วทีมของซากุรางิก็ไปไม่ถึงฝันเพราะจากการใช้แรงทั้งหมดและการบาดเจ็บของผู้เล่นในทีมที่เกิดจากการแข่งอย่างเต็มที่กับโรงเรียนเทคโนฯ ซังโน จึงทำให้นัดต่อมากลับพ่ายแพ้ไปอย่างไม่มีทางสู้ โดยจากการพ่ายแพ้ทำให้ อาคางิ ทาเคโนริ กัปตันทีมคนเก่าลาออกจากทีมเพราะถึงเวลาต้องเตรียมสอบเข้ามหาวิทยาลัย โดยกัปตันทีมคนใหม่คือ มิยางิ เรียวตะ และการเตรียมตัวเพื่อการเข้าแข่งขันประจำฤดูหนาวก็เริ่มขึ้น โดยยังมีซากุรางิ ฮานามิจิ และรุคาว่า คาเอเดะเป็นกำลังสำคัญต่อไป

## ตัวละคร

### ทีมโรงเรียนมัธยมโชโฮคุ (Shohoku High School)
* **ซากุรางิ ฮานามิจิ** (ญี่ปุ่น: 桜木 花道; โรมาจิ: Sakuragi Hanamichi)
ตัวเอกของเรื่อง ผมแดง พละกำลังสูง เริ่มจากมือใหม่สู่ผู้เล่นสำคัญ

* **รุคาว่า คาเอเดะ** (ญี่ปุ่น: 流川 楓; โรมาจิ: Rukawa Kaede)
รุกกี้ปี 1 อัจฉริยะด้านบาสเกตบอล คู่ปรับตลอดกาลของซากุรางิ

* **อาคางิ ทาเคโนริ** (ญี่ปุ่น: 赤木 剛憲; โรมาจิ: Akagi Takenori)
กัปตันทีม ฉายา “ลิงยักษ์” พลังใต้แป้นสูง เป็นแกนหลักของทีม

* **มิยางิ เรียวตะ** (ญี่ปุ่น: 宮城 リョータ; โรมาจิ: Miyagi Ryota)
การ์ดจ่ายความเร็วสูง เป็นตัวขับเคลื่อนเกมของทีม

* **มิสึอิ ฮิซาชิ**' (ญี่ปุ่น: 三井 寿; โรมาจิ: Mitsui Hisashi)
อดีต MVP มัธยมต้น มือสามแต้มสำคัญของทีม

* **โคกุเระ คิมิโนบุ** (ญี่ปุ่น: 木暮 公延; โรมาจิ: Kogure Kiminobu)
รองกัปตันทีม ฉายา “แว่นคุง” มีบทบาทด้านกำลังใจ

* **ยาสุดะ ยาสุฮารุ** (ญี่ปุ่น: 安田 靖春; โรมาจิ: Yasuda Yasuharu)
ตัวสำรองที่สุขุม ใจเย็น และเชื่อถือได้

* **อันไซ มิตสึโยชิ** (ญี่ปุ่น: 安西 光義; โรมาจิ: Anzai Mitsuyoshi)
อดีตโค้ชฉายา “ปีศาจผมขาว” ปัจจุบันเน้นการพัฒนาผู้เล่น

* **อาคางิ ฮารุโกะ** (ญี่ปุ่น: 赤木 晴子; โรมาจิ: Akagi Haruko)
น้องสาวของอาคางิ ผู้ชักชวนซากุรางิเข้าชมรมบาส

* **ไอดะ ยาโยอิ** (ญี่ปุ่น: 相田 弥生; โรมาจิ: Aida Yayoi)
ผู้จัดการทีม บุคลิกเข้มงวด จริงจังกับการแข่งขัน

* **แก๊งซากุรางิ** (โยเฮ / จูจิ / เคนจิ / ทาดาโนริ)
กลุ่มเพื่อนสนิทนอกสนาม คอยซัพพอร์ตซากุรางิ

### ทีมคู่ต่อสู้

### โรงเรียนเรียวนัน (Ryonan High School)

* **อุโอซึมิ จุน** (ญี่ปุ่น: 魚住 純; โรมาจิ: Uozumi Jun)
กัปตันทีม คู่ปรับโดยตรงของอาคางิ

* **เซนโด อากิระ** (ญี่ปุ่น: 仙道 彰; โรมาจิ: Sendō Akira)
อัจฉริยะที่เก่งที่สุดในคานางาวะช่วงต้นเรื่อง

* **ฟุคุดะ คิคุจิ** (ญี่ปุ่น: 福田 吉兆; โรมาจิ: Fukuda Kicchō)
ตัวทำแต้มพลังสูง ต้องการเสียงเชียร์เพื่อปลดล็อกฟอร์ม

* **โคชิโนะ ฮิโรอากิ** (ญี่ปุ่น: 越野 宏明; โรมาจิ: Koshino Hiroaki)

* **อิเคงามิ เรียวจิ** (ญี่ปุ่น: 池上 亮二; โรมาจิ: Ikegami Ryoji)
ผู้เล่นสายรับที่แข็งแกร่ง

* **ไอดะ ฮิโคอิจิ** (ญี่ปุ่น: 相田彦; โรมาจิ: Aida Hikoichi) 
สมาชิกปี 1 จอมจดบันทึกที่คอยเก็บข้อมูลคู่แข่งด้วยคำติดปากว่า "Check!"

### โรงเรียนไคนัน (Kainan University Affiliated High School)

* **มาคิ ชินอิจิ** (ญี่ปุ่น: 牧 紳一; โรมาจิ: Maki Shinichi)
ฉายา “ราชันย์แห่งคานางาวะ” ผู้นำทีมไร้เทียมทาน

* **คิโยตะ โนบุนางะ** (ญี่ปุ่น: 清田 信長; โรมาจิ: Kiyota Nobunaga)
รุกกี้พลังสูง คู่แข่งสายฮาของซากุรางิ

* **จิน โซอิชิโร** (ญี่ปุ่น: 神 宗一郎; โรมาจิ: Jin Sōichirō)
มือสามแต้มที่แม่นยำที่สุดในเขต

* **ทาคาสึโงะ คาซึมะ** (ญี่ปุ่น: 高砂 一馬; โรมาจิ: Takasago Kazuma)

### โรงเรียนโชโย (Shoyo High School)
* **ฟูจิมะ เคนจิ** (ญี่ปุ่น: 藤真 健司; โรมาจิ: Fujima Kenji)
กัปตันที่ทำหน้าที่ทั้งผู้เล่นและโค้ช

* **ฮานางาตะ โทรุ** (ญี่ปุ่น: 花形 透; โรมาจิ: Hanagata Toru)
เซ็นเตอร์สายเทคนิค ใส่แว่น เป็นคู่แข่งอาคางิ

### โรงเรียนโทโยทามะ (Toyotama High School)

* **มินามิ สึโยชิ** (ญี่ปุ่น: 南 烈; โรมาจิ: Minami Tsuyoshi)
ฉายา “นักฆ่าเอซ” เกมรุกดุดัน

* **คิชิโมโตะ มิโนรุ** (ญี่ปุ่น: 岸本 実理; โรมาจิ: Kishimoto Minoru)
ผู้เล่นสไตล์ยั่วยุ สร้างแรงกดดันคู่แข่ง

### โรงเรียนเทคโนโลยีซังโน (Sannoh Industry High School)

* **ฟุคาสึ คาสึนาริ** (ญี่ปุ่น: 深津 一成; โรมาจิ: Fukatsu Kazunari)
กัปตันทีม สุขุม รอบคอบ

* **คาวาดะ มาซาชิ** (ญี่ปุ่น: 河田 雅史; โรมาจิ: Kawata Masashi)
เซ็นเตอร์ที่แข็งแกร่งที่สุดระดับมัธยมปลาย

* **ซาวาคิตะ เอย์จิ**
(ญี่ปุ่น: 沢北 栄治; โรมาจิ: Sawakita Eiji)
ผู้เล่นอันดับ 1 ของญี่ปุ่นในยุคนั้น

* **คาวาดะ มิคิโอะ**
(ญี่ปุ่น: 河田 美紀男; โรมาจิ: Kawata Mikio)
น้องชายร่างยักษ์ของมาซาชิ

## รายชื่อตอน

## ภาพยนตร์

## เกี่ยวกับสแลมดังก์
* รร.โชโฮคุ ซึ่ง บรรดาตัวเอกของเรื่องศึกษาอยู่นั้น มีอยู่จริงๆในญี่ปุ่น
* ชุดแข่งของแต่ละทีมในเรื่องนั้น ล้วนได้แรงบันดาลใจจากทีมในNBA เช่น โชโฮคุ - Chicago Bulls โชโย - Boston Celtic ไคนัน - LA Lakers(ต่างกันตรงที่ชุดทีมเหย้าของไคนันนั้นจะเป็นสีขาวแทนสีเหลือง)
* ตัวละครบางตัวในเรื่อง ก็ได้รับอิทธิพลมาจากนักบาสNBA เช่นกัน เช่น ซากุรางิ-Dennis Rodman อาคางิ-Patrick Ewing +David Robinson เป็นต้น
* รองเท้าที่เหล่าตัวละครในสแลมดังก์ล้วนเป็นยี่ห้อดังๆ อย่าง ไนกี้(ซากุรางิ,รุคาว่า),คอนเวิร์ส(มิยางิ,อาคางิ),เอซิส(มิตซึอิ)

## แหล่งข้อมูลอื่น


หมวดหมู่:โทเอแอนิเมชัน
หมวดหมู่:การ์ตูนกีฬา
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การ์ตูนญี่ปุ่น
หมวดหมู่:อนิเมะที่ออกฉายในปี พ.ศ. 2536
หมวดหมู่:อนิเมะและมังงะเกี่ยวกับบาสเกตบอล
หมวดหมู่:อนิเมะและมังงะที่มีฉากในประเทศญี่ปุ่น
หมวดหมู่:รายการโทรทัศน์ของทีวีอาซาฮี
หมวดหมู่:รายการโทรทัศน์ช่อง 5
หมวดหมู่:แฟรนไชส์ของชูเอชะ
หมวดหมู่:โรงเรียนในวรรณกรรม
หมวดหมู่:ทาเกฮิโกะ อิโนอูเอะ